છેલ્લા થોડા દિવસોથી વિપક્ષ સાથે સાથે અમુક સહયોગી પક્ષોએ પણ સરકાર ઉપર દબાણ વધારી દીધું હતું. એવો પ્રચાર કરવાની કોશિશ થઈ રહી હતી કે સરકાર દલિતવિરોધી છે. આ જ ક્રમમાં સુપ્રીમ કોર્ટનો ચુકાદો આપનારી પીઠમાં સામેલ રહેલા જસ્ટિસ આદર્શ કુમાર ગોયલને નેશનલ ગ્રીન ટ્રીબ્યુનલ (એનજીટી)ના પ્રમુખ બનાવવા ઉપર પણ સવાલ ઉઠાવવામાં આવી રહ્યા હતા. આમ તો સરકાર પુનવિર્ચાર અરજી પર સુપ્રીમ કોર્ટના નિર્ણયની રાહ જોવા માગતી હતી પરંતુ હવે રણનીતિ બદલાઈ ગઈ છે. ઉલ્લેખનીય છે કે દલિત અત્યાચાર નિવારણ કાયદાની મૂળ જોગવાઈને બહાલ કરવા માટે આવતાં સપ્તાહે જ આ સંશોધન ખરડો પસાર કરાવવામાં આવશે.